ประกาศธนาคารแห่งประเทศไทย เรื่อง การดำรงสินทรัพย์สภาพคล่องของบริษัทเงินทุน พ.ศ. 2543
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การดำรงสินทรัพย์สภาพคล่องของบริษัทเงินทุน
พ.ศ.
๒๕๔๓
---------------

 อาศัยอำนาจตามความในมาตรา
๒๘ แห่งพระราชบัญญัติการประกอบ
ธุรกิจเงินทุนธุรกิจหลักทรัพย์ และธุรกิจเครดิตฟองซิเอร์
พ.ศ. ๒๕๒๒ ธนาคารแห่งประเทศไทย
ออกข้อกำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้

 ข้อ
๑
ให้ยกเลิกประกาศธนาคารแห่งประเทศไทย เรื่อง การดำรงสินทรัพย์
สภาพคล่องของบริษัทเงินทุน ลงวันที่ ๑ เมษายน ๒๕๔๒

 ข้อ
๒
ให้บริษัทเงินทุนดำรงสินทรัพย์สภาพคล่องไม่ต่ำกว่าร้อยละ ๖ ของ
 (๑)
ยอดเงินที่ได้จากการกู้ยืมหรือได้รับจากต่างประเทศ ที่มีกำหนดชำระคืน
เมื่อสิ้นระยะเวลาใน ๓๖๕ วัน นับแต่วันที่กู้ยืมหรือได้รับเงิน
และยอดเงินที่ได้จากการกู้ยืมหรือได้รับ
จากต่างประเทศที่มีกำหนดชำระคืนเมื่อทวงถามหรือเมื่อสิ้นระยะเวลาที่มีสิทธิเรียกคืนหรือชำระคืน
ได้ใน ๓๖๕ วัน นับแต่วันที่กู้ยืมหรือได้รับเงิน
เว้นแต่เป็นเงินกู้ยืมหรือได้รับตามหลักเกณฑ์หรือเงื่อน
ไขที่ธนาคารแห่งประเทศไทยกำหนด
 (๒)
ยอดรวมเงินที่ได้จากการกู้ยืมหรือได้รับจากประชาชนทุกประเภทนอกจากที่
กล่าวใน (๑)

 ข้อ
๓
สินทรัพย์สภาพคล่องที่ต้องดำรงตามข้อ ๒ ต้องประกอบด้วย
 (๑)
เงินฝากที่ธนาคารแห่งประเทศไทยไม่ต่ำกว่าร้อยละ ๐.๕
 (๒)
หลักทรัพย์ซึ่งปราศจากภาระผูกพันดังต่อไปนี้ รวมกันไม่ต่ำกว่าร้อยละ ๔.๕
  ก.
หลักทรัพย์รัฐบาลไทย
  ข. หุ้นกู้
พันธบัตร หรือตราสาร แสดงสิทธิในหนี้ ที่กระทรวงการคลัง
ค้ำประกันต้นเงินและดอกเบี้ย
  ค. พันธบัตร
หรือตราสารแสดงสิทธิในหนี้ที่ออกโดยกองทุนเพื่อการฟื้นฟู
และพัฒนาระบบสถาบันการเงิน
  ง. หุ้นกู้
พันธบัตร หรือตราสารแสดงสิทธิในหนี้ที่กองทุนเพื่อการฟื้นฟูและ
พัฒนาระบบสถาบันการเงินค้ำประกันต้นเงินและดอกเบี้ย
  จ. หุ้นกู้
หรือพันธบัตรที่ออกโดยบรรษัทเงินทุนอุตสาหกรรมแห่งประเทศไทย
หรือพันธบัตรองค์การของรัฐ หรือรัฐวิสาหกิจที่มีกฎหมายเฉพาะจัดตั้งขึ้น
  ฉ.
หลักทรัพย์ที่บรรษัทตลาดรองสินเชื่อที่อยู่อาศัยออกใหม่สืบเนื่องจาก
โครงการแปลงสินทรัพย์เป็นหลักทรัพย์ตามพระราชกำหนดนิติบุคคลเฉพาะกิจ
เพื่อการแปลง
สินทรัพย์เป็นหลักทรัพย์ พ.ศ. ๒๕๔๐
  ช.
ตั๋วสัญญาใช้เงินที่ออกโดยบริษัทเงินทุนหลักทรัพย์กรุงไทยธนกิจ จำกัด
(มหาชน) และบัตรเงินฝากที่ออกโดยธนาคารกรุงไทย จำกัด
(มหาชน) ตามโครงการรับ
แลกเปลี่ยนตั๋ว ๕๖ บริษัทเงินทุนที่ถูกระงับการดำเนินกิจการ
 (๓)
เงินฝากที่ธนาคารที่ตั้งอยู่ในประเทศไทย ซึ่งปราศจากภาระผูกพัน
 (๔)
เงินให้กู้ยืมเผื่อเรียกแก่ธนาคารที่ตั้งอยู่ในประเทศไทย และกองทุน
เพื่อการฟื้นฟูและพัฒนาระบบสถาบันการเงิน
ซึ่งปราศจากภาระผูกพน
 (๕)
บัตรเงินฝากที่ออกโดยธนาคารพาณิชย์ ซึ่งปราศจากภาระผูกพัน

 ข้อ
๔
สินทรัพย์สภาพคล่องที่ต้องดำรงตามข้อ ๓ ข้างต้น ให้คิดจากส่วน
เฉลี่ยรายสัปดาห์ของสินทรัพย์สภาพคล่องทุกสิ้นวันและส่วนเฉลี่ยรายสัปดาห์ของยอดรวมเงิน
ที่ได้จากการกู้ยืมหรือได้รับจากประชาชนทุกสิ้นวัน
โดยให้ถือเอาวันศุกร์เป็นวันเริ่มต้นของ
สัปดาห์และวันพฤหัสบดีเป็นวันสุดท้ายของสัปดาห์

 ข้อ
๕ ประกาศนี้ ให้ใช้บังคับตั้งแต่วันที่
๒๓ มิถุนายน ๒๕๔๓ เป็นต้นไป

 ประกาศ
ณ วันที่ ๒๖ พฤษภาคม พ.ศ. ๒๕๔๓
 
หม่อมราชวงศ์จัตุมงคล โสณกุล
 
ผู้ว่าการ
 ธนาคารแห่งประเทศไทย

[รก.๒๕๔๓/พ.๕๕ง/๔๗/๑๔ มิถุนายน ๒๕๔๓]

 อัมพิกา/แก้ไข
 ๒๕/๔/๒๕๔๕
  
A